יקום מארוול

[שמאל|ממוזער|250px|עטיפת החוברת ''[מלחמת אזרחים (קומיקס)|Civil War Files #1* מספטמבר [[2006]], אמנות מאת סטיב מק'ניבן.]]
*'יקום מארוול** (ב[[אנגלית]]: **Marvel Universe**) הוא [[יקום בדיוני]] בעל קו עלילה משותף שמתרחש בסדרות ה[[קומיקס]] השונות של חברת [[מארוול קומיקס]], המקום בו חיים [[גיבור-על|גיבורי-העל]] המוכרים ביותר של החברה, ביניהם [[קפטן אמריקה]], [[איירון מן]], [[תור (קומיקס)|תור]], [[ספיידרמן]], [[הענק הירוק]], [[הוקאיי (קומיקס)|הוקאיי]], [[האלמנה השחורה]], [[ארבעת המופלאים]], [[דרדוויל]], [[אקס-מן]], [[נאמור (קומיקס)|נאמור]], [[סברה (קומיקס)|סברה]], [[דוקטור סטריינג']], [[גוסט ריידר]] ו[[המעניש]]. בנוסף, יקום מארוול מתואר כחלק מ"מולטי-יקום" אותו יצרה חברת מארוול קומיקס, והוא בנוי ממיליארדי יקומים נפרדים המתקיימים באופן סימולטני בלי להשפיע אחד על השני. בהקשר זה, המונח "יקום מארוול" מתייחס להמשכיות המרכזית, הידועה בשם **"ארץ-616"**.

בין חוברות הקומיקס העיקריות נוצרים לעיתים [[קרוסאובר (סיפורת)|קרוסאובר]]ים.

==היסטוריה==
למרות שהרעיון של [[יקום משותף]] אינו חדש לקומיקס בשנת [[1961]], הכותב והעורך [[סטן לי]] יצר יחד עם אמנים כ[[ג'ק קירבי]] ו[[סטיב דיטקו]] סדרת כותרים, בהם לאירועים בסדרה אחת יש השלכות על סדרות אחרות, ו[[סיפור בהמשכים|סיפורים בהמשכים]] יראו את התפתחות הדמויות ושינויין עקב האירועים. דמויות מפתח בסדרת כותרים אחת יופיעו בהופעות אורח בסדרות אחרות. בסופו של דבר, רבים מגיבורי העל התקבצו יחדיו לקבוצה הידועה בשם "[[האוונג'רס]]". לא הייתה זו הפעם הראשונה שדמויות נפגשו אחת עם השנייה – [[נאמור (קומיקס)|נאמור]] ו[[הלפיד האנושי]] המקורי היו יריבים ב[[תור הזהב של הקומיקס]], אך הייתה זו הפעם הראשונה בה דמויות של החברה המפרסמת חלקו עולם משותף. יקום מארוול נודע גם בביסוס [[רקע]] הדמויות בעיר [[ניו יורק]], בהבדל מגיבורי על של חברת [[DC קומיקס]], שגיבוריה חיים בערים בדיוניות. שרטוטה של העיר, המאוכלסת בגיבורי על שמשפיעים על האזרחים הרגילים, נעשה בצורה הקרובה ביותר למציאות ככל שניתן.

עם הזמן, מספר כותבים של החברה שכנעו את העורכים להכליל את רעיון המולטי-יקום בדרך הדומה ל[[יקום מקביל|יקומים המקבילים]] של DC קומיקס. [[כלי עלילתי]] זה מאפשר את יצירתם של מספר יקומים שבדרך כלל אינם חופפים. מה שקורה ב[[כדור הארץ]] לא ישפיע על הקורה בארץ מקבילה ביקום אחר של מארוול. אולם, לכותבים יינתן החופש היצירתי לכתוב סיפורים בהם אנשים מיקום אחד יבקרו יקומים אחרים.

==רעיון==
יקום מארוול מבוסס על העולם האמיתי, ו[[כדור הארץ]] מכיל את אותם מאפיינים כמותו – מדינות, אירועים היסטוריים, אישיויות (פוליטיקאים, כוכבי קולנוע וכיוצא בזה), אולם גם מספר אלמנטים בדיוניים – מדינות כ[[ואקאנדה|וואקאנדה]] ולטבריה (מקום משכנם של [[הפנתר השחור (קומיקס)|הפנתר השחור]] ו[[דוקטור דום]], בהתאמה), וארגונים כמו סוכנות הריגול [[S.H.I.E.L.D]] ואויבתה [[הידרה (קומיקס)|HYDRA]]. מארוול החלה לאחרונה בתיאור מורחב של גאוגרפיית היקום שלה במיני סדרה בת שני החלקים ''Marvel Atlas''. יקום מארוול משלב גם כמה אלמנטים [[מדע בדיוני]]ים ו[[פנטזיה|פנטסטיים]] – כמו בחברת [[DC קומיקס]] – כ[[חוצנים|חייזרים]], [[אל]]ים, [[קסם]], כוחות קוסמיים וטכנולוגיה מתקדמת שבפיתוח בני האדם. הודות לאלמנטים אלה, יקום מארוול הוא מקום משכנם של רבים מגיבורי העל ונבלי העל, שהשיגו את כוחותיהם בדרך זו.

[[זמן]] עובר בצורה שונה ביקום מארוול יחסית לעולם האמיתי, הודות לאופיו המתמשך של הסיפור, כאשר ישנם סיפורים הממשיכים מאותה נקודה ובאותו מרווח זמן בשעה שעבר חודש בעולם האמיתי. מרבית גיבורי העל של מארוול נוצרו ב[[שנות ה-60 של המאה ה-20]], אולם למעשה עברו כ-13 שנים מאז ועד היום במונחי ההמשכיות. מספר [[רקע]]ים עודכנו מידי מספר השנים כדי לשמור על היגיון פנימי בקו הזמן הנזיל של יקום מארוול. בעקבות הזמן הנזיל, סיפורים המתייחסים לאירועים היסטוריים אמיתיים התעדכנו בהתאם או זכו להתעלמות. כך למשך, [[סיפור מקור|סיפור המקור]] של [[איירון מן]] השתנה כדי להכליל את [[אפגניסטן]] כזירת ההתרחשויות מאשר [[מלחמת וייטנאם]] בסיפורים מוקדמים.

חברת מארוול קומיקס עצמה מופיעה ביקום מארוול, כאשר מספר כותבים ואמנים כ[[סטן לי]] ו[[ג'ק קירבי]] מופיעים בכותרי הקומיקס, ודמויות כמו סטיב רוג'רס (ה[[אלטר אגו]] של [[קפטן אמריקה]]) עובדות בשביל החברה. [[דמות (ספרות ואמנות)|דמויות ספרותיות]] כ[[דרקולה|הרוזן דרקולה]], , [[סולומון קיין]], [[קונאן הברברי]] ו[[קאל הכובש]] קיימות גם ביקום מארוול. העידן ההייבורי של שתי האחרונות נחשבת לעבר הקדום של ארץ-616. יצירות מסחריות נוספות שולבו אף הן ביקום מארוול, ביניהן [[גודזילה]] ו-[[2001: אודיסיאה בחלל]] בין היתר.

ביקום מארוול קיימים ממדים בתוך ולפעמים בין המשכיות שונות. יקומים אלה נקראים גם יקומי כיס אשר קיימים כחלק מארץ-616. חלקם מאוכלסים ב[[דמויי אדם]] וחלקם [[חוצנים|חייזריים]] לחלוטין, חלקם מבוססי [[קסם]] וחלקם מבוססים על [[מדע]].

===מקור כוחות העל ביקום מארוול===
מרבית גיבורי העל בכדור הארץ של מארוול חייבים את כוחותיהם לישויות קוסמיות הנקראות "[[השמימיים]]" (The Celestials) שביקרו בכדור הארץ לפני מיליוני שנים וערכו ניסויים באבות אבותיהם ה[[פרהיסטוריה|פרהיסטוריים]]. הדבר הוביל ליצירתם של שני [[גזע (ביולוגיה)|גזעים]] חבויים ([[הנצחיים (מארוול קומיקס)|הנצחיים]] האלוהיים ויריביהם [[הסטיות]] הבלתי יציבים מבחינה [[גנטיקה|גנטית]]) וכן להטמעת מרכיב ה-X ב[[גנום]] האנושי, המתפתח באופן טבעי באדם שבו מוטמע גן זה, ואשר מפתח כוחות על אנושיים, לעיתים מעוותים. אנשים אלו נקראים [[מוטאנט (קומיקס)|מוטאנטים]]. אחרים זקוקים לנסיבות אחרות בהן יתפתחו כוחותיהם (כדוגמת [[רדיואקטיביות]]). בהתאם לפרופיל הגנטי שלהם, בני אנוש הנחשפים לכימיקלים שונים או לרדיואקטיביות יסבלו מפציעה או אפילו מוות, בעוד שבאחרים הדבר יפתח את היכולות העל אנושיות. למעט [[טלקינזיס]] ו[[טלפתיה]], כוחות אלה הם רנדומליים לחלוטין. נדיר המקרה בו לשני אנשים יש את אותם כוחות. אין זה ידוע מדוע הישויות הקוסמיות גרמו לכך, אם כי הן ממשיכות לפקח על האבולוציה האנושית. סדרת מארוול בשם ''Earth X'' חוקרת סיבה אפשרית לכך – שגיבורי העל נועדו להגן על ה[[עובר]] הקוסמי שגדל ב[[גלעין כדור הארץ]] כנגד איומים מבחוץ.

מקורות נוספים להתפתחות כוחות העל ביקום מארוול הם [[קסם]], [[הנדסה גנטית]] ו[[ביוניקה|שתלים ביונים]]. לכמה גיבורי-על ונבלי-על אין כלל כוחות על והם מסתמכים אך ורק על [[קרב פנים אל פנים]] או על ציוד טכנולוגי, המתקדם יותר מזה שבעולם האמיתי ומפותח בידי יחידי סגולה גאונים כ[[מיסטר פנטסטיק|ריד ריצ'רדס]] מ[[ארבעת המופלאים]]. טכנולוגיה שכזו היא יקרה ביותר, ונמצאת בשימוש בעיקר על ידי ארגונים ממשלתיים כ-[[S.H.I.E.L.D]], כאשר היא מפותחת על ידי תעשיות סטארק, שבבעלותו של [[איירון מן|טוני סטארק]]. טכנולוגיה מתקדמת ניתנה לבני האדם גם על ידי הגזעים החבויים, חייזרים ו[[מסע בזמן|נוסעים בזמן]] כ[[קאנג הכובש]].

בגיבורי העל, האנרגיה הנחוצה לכוחות העל שלהם נעוצה בגופם כמקור פנימי או במקורות חיצוניים במקרה שגופם אינו יכול להכיל את האנרגיה הדרושה. מקור חיצוני זה נקרא לעיתים שדה יוני אוניברסלי (UPF, Universal Psionic Field), אליו הם מתחברים. חברת מארוול ניסתה להביא הסברים מדעיים להתפתחות הכוחות באמצעות השימוש במושגים כאפקט ה[[סוללה חשמלית|סוללה]] ואנרגיה יונית בין היתר. באפקט הסוללה, התאים שבגוף האדם מתפקדים כסוללה, ונטענים על ידי מקור חיצוני. הדבר נראה לעין בגיבורי על שנחשפו ל[[קרינת גמא|קרני גמא]] כ[[הענק הירוק]], והכוחות יישמרו כל עוד מקור האנרגיה יהיה זמין ויתעצמו כאשר הגוף ייטען מחדש. חבר ה[[אקס-מן]] [[סייקלופס]] סופג את קרני [[השמש]] ובעזרתם הוא יורה את מטחי האנרגיה האופטיים מעיניו. אנרגיה יונית היא אנרגיה בלתי נראית שמשוחררת על ידי המוח האנושי ואשר יש לה את היכולת לתמרן אנרגיה וחומר. דוגמה לכך היא דמויותיהם של [[מגנטו (קומיקס)|מגנטו]], השולט בחומר ה[[מתכת]], ושל [[מכשפת השני]], המסוגלת לשנות את מרקם המציאות.

===גזעים חוצניים===
יקום מארוול כולל מאות גזעים חייזריים תבונתיים, אשר ביניהם נמנים ה"קרי" (Kree) השולטים בגלקסיית הקרי ([[ענן מגלן הגדול]] שבעולם האמיתי), ה"סקרול" (Skrull) השולטים בגלקסיית הסקרול ([[גלקסיית אנדרומדה]]) וה"[[שי'אר]]" (Shi'ar) השולטים בגלקסיית השי'אר (אין כל הקבלה לעולם האמיתי, אם כי קיימת סברה שמדובר ב[[גלקסיית המשולש]]). שלושת הגזעים נמצאים תכופות במלחמה מתמדת, כאשר בני כדור הארץ נלכדים במרכז הקונפליקט. זקני היקום (Elders of the Universe) הם חייזרים קדומים שהייתה להם השפעה מכרעת למשך מיליוני שנים על עולמות שלמים. גזעים נוספים קיימים, והם מרכיבים את המועצה הבין-גלקטית (Intergalactic Council) המחליטה בנושאים הרי גורל. במיני סדרה "המלחמות הסודיות" הוצגה תלבושתו ה[[סימביוזה|סימביוטית]] השחורה של [[ספיידרמן]] לראשונה, כאשר לאחר מכן התחברה לאדי ברוק, שנודע בשם [[ונום (קומיקס)|ונום]] – אחד מאויביו המושבעים של ספיידרמן.

===יצורים על טבעיים===
ביקום מארוול מופיעים גם יצורים אגדתיים כ[[אל]]ים, [[שד (מיתולוגיה)|שד]]ים ו[[ערפד]]ים. ה"אלים" ממרבית ה[[פנתאון|פנתאונים]] ה[[פוליתאיזם|פוליתאיסטים]] הם למעשה גזעים חוצניים אלמותיים דמויי אנוש מממדים אחרים שהגיעו לכדור הארץ בימים קדומים והפכו למקורם של אגדות רבות. נוסף עליהם נמנים גם אלים מושחתים כדוגמת אלי האופל, אויביהם של האסגרדים. שדים הם ישויות קסם מרושעות המתערבות בקיומו של היקום. בין הידועים שבהם נמנים [[מפיסטו (קומיקס)|מפיסטו]], [[בלקהארט]], [[נייטמר]], [[שטניש]] וזוֹם. קיימות גם ישויות מיסטיות אחרות כוישנטי, [[דורמאמו]] וחבורת האוקטסנס, וישויות הלקוחות מספרי [[ה.פ. לאבקרפט]] כ[[שומא-גוראת']]. שני הראשונים הם אויביו העיקריים של [[גוסט ריידר]], בעוד האחרים הם אויביו של [[דוקטור סטריינג']].

התגלה כי מרבית מהדור הנוכחי של האלים הם צאצאיה של האלה [[גאיה]]. שני הפנתאונים הידועים ביותר הם אלה של האסגרדיים (בהם חבר [[תור (קומיקס)|תור]]), המבוססים על [[אסגארד]] שב[[מיתולוגיה נורדית|מיתולוגיה הנורדית]] והאולימפיים (בהם חבר [[הרקולס (מארוול קומיקס)|הרקולס]]), המבוססים על [[אלים אולימפיים|האלים האולימפיים]] שב[[מיתולוגיה יוונית|מיתולוגיה היוונית]]. האלים לעיתים מתאספים יחדיו לקבוצות הידועות בשם מועצת ראשי האלים ומועצת אבות השמיים. האלים אולצו להפסיק ולהתערב עם ההתפתחות האנושית לפני אלפי שנים בידי השמימיים, ולרוב נחשבים כיום כבדיה.

===המגן – S.H.I.E.L.D===

סוכנות המגן היא סוכנות [[ביון]] בדיונית סודית, המתנהלת ופועלת בחשאיות ביקום מארוול. הסוכנות עוסקת בשמירה על הציבור ומתמודדת עם אויבים ומרושעים בעלי כוחות [[על טבעי]]ים. בהתחלה הסוכנות צורפה לממשלת [[ארצות הברית]] ולאחר מכן ל[[או"ם]], וקיבלה ממנו סיוע וכספים. סוכנות S.H.I.E.L.D אינה היחידה הקיימת ביקום מארוול, ונוספות לה סוכנויות בדיוניות אחרות, כמו סוכנויות הביון A.R.M.O.R ("[[שריון]]"), S.T.R.I.K.E ("[[תקיפה]]") ו-S.W.O.R.D ("[[חרב]]") וכן סוכנות H.A.M.M.E.R ("[[פטיש]]") של [[הגובלין הירוק|נורמן אוסבורן]] וארגון [[הידרה (קומיקס)|הידרה]] המרושע.

==היסטוריה פרסומית של יקום מארוול==


==אולטימייט מארוול==

בחלוף השנים, כאשר מספר כותרי החברה גדל, נעשה קשה יותר לשמור על [[עקביות (לוגיקה)|עקביות]] והמשכיות. אולם, שלא כמו אירועי [[המשבר בעולמות האינסופיים|המשברים]] של חברת DC קומיקס, שעדכנה את היקומים המקבילים שלה מדי מספר שנים, מארוול קומיקס מעולם לא אתחלה מחדש את המשכיות היקום שלה והתעקשה לשמר את ההיסטוריה של הדמויות ולשמור על קו עלילה אחיד. מספר שינויים מינוריים נעשו בשנים האחרונות כדי שסדרות הכותרים תהיינה נגישות לקהל חדש, כדוגמת סדרת "הגיבורים נולדים מחדש", המתרחשת ביקום כיס אשר אליו הועברו גיבורי-העל לתקופה של שנה. הניסיון המוצלח ביותר עד כה ליקום חדש היה הרצת "[[אולטימייט מארוול]]", ליין חוברות המתרחש ביקום נפרד מיקום מארוול הראשי, שמאתחל אותו מאפס. סדרת כותרי האולטימייט כוללים את חבורות ה[[אקס-מן]], [[האוונג'רס]], [[ספיידרמן]] ו[[ארבעת המופלאים]], נוסף למיני סדרות הכוללות את דמויותיהם של [[קפטן אמריקה]], [[תור (קומיקס)|תור]], [[איירון מן]], [[הוקאיי (קומיקס)|הוקאיי]], [[דרדוויל]], [[אלקטרה (קומיקס)|אלקטרה]], [[וולברין]] ו[[הענק הירוק]]. מכירות הליין עדיין מצליחות, ומסתמן כי חברת מארוול קומיקס תמשיך להגדיל את יקום האולטימייט, ובכך תיצור שני יקומים המתקיימים בהצלחה זה לצד זה.

לנוכח הצלחתו של ליין האולטימייט, הוא היווה בסיס ל[[משחקי מחשב]] (אולטימייט ספיידרמן ואולטימייט אקס-מן, כמו גם תחפושות מהליין במשחק ''Marvel Ultimate Alliance'') ושני סרטי [[אנימציה]] בסדרת הסרטים "[[Marvel Animated Features]]" – "[[הנוקמים: האיחוד]]" ו"[[הנוקמים: האיחוד 2]]".

==קוסמולוגיה==
הפעילות ברוב כותרי מארוול קומיקס מתרחשת בהמשכיות הידועה בשם "ארץ-616". המשכיות זו מתקיימת לצד מיליארדי המשכיות אלטרנטיביות, המוגדרות על ידי ההבדלים בינן לבין ארץ-616. המונח הוטבע על ידי [[אלן מור]] ואלן דייוויס ב[[אנתולוגיה|אנתולוגיית]] הקומיקס ''The Daredevils'' מיולי [[1983]]. יקומי מארוול השונים יתמזגו לאחד החל מאירועי "[[מלחמות סודיות]]" של שנת [[2015]].

המשכויות נוספות כוללות בין היתר את:
* **ארץ-295** ([[עידן אפוקליפס]]) – [[קרוסאובר (סיפורת)|קרוסאובר]] משנים [[1995]]–[[1996]] שפורסם בכותרי [[אקס-מן]], ואשר מאורעותיו השפיעו על "ארץ-616".
* **ארץ-311** ([[Marvel 1602|מארוול 1602]]) – [[מיני-סדרה (קויקס)|מיני-סדרה]] בת שמונה חוברות שפורסמה בשנת [[2003]] מאת [[ניל גיימן]], ובה גיבורי מארוול הועברו ל[[העידן האליזבתני|עידן האליזבתני]] לאחר השמדת עולמם בידי כוח הרסני.
* **ארץ-555** (היקום החדש) – בשנת [[1986]], לציון 25 שנה להיווסדה של מארוול קומיקס, העורך הראשי ג'ים שוטר החל בהרצתה של סדרת כותרים בשם "היקום החדש". יקום זה התעתד להיות מציאותי יותר מיקומים אחרים של החברה, הכולל פחות [[קלישה|קלישאות]] מוכרות, אך בעקבות היעדר תמיכתם של העורכים והיקף מכירות מצומצם, הסדרה בוטלה.
* **ארץ-665** (Not Brand Echh) – מיני-סדרה [[סאטירה|סאטירית]] בת 13 חוברות שרצה מאוגוסט 1967 למאי 1969 שהיוותה [[פרודיה]] על גיבורי העל של החברה.
* **ארץ-811** ("[[ימי עבר עתידי]]") – מציאות חלופית ו[[דיסטופיה|דיסטופית]] שבה [[סנטינל (קומיקס)|זקיפי הסנטינל]] הרובוטיים שולטים בעולם והמוטאנטים מרוכזים במחנות ריכוז.
* **ארץ-928** (מארוול 2099) – יקום המתרחש בשנת 2099.
* **ארץ-982** (Marvel Comics 2) – סדרת כותרים בת 12 חוברות שפורסמה החל מאוקטובר 1998, ומציגה גרסה עתידית של יקום מארוול, כהמשך של סדרת כותרי "?What If" ("מה אם?"). בסדרה זו מוצגים ספיידר-גירל (בתו של [[ספיידרמן]]), חבורת חדשה של אוונג'רס בשם "A-Next", חמשת המופלאים, ויילדת'ינג (בתם של [[וולברין]] ו[[אלקטרה (קומיקס)|אלקטרה]]), ביג מן (בנם של [[הנרי פים|האנק פים]] ו[[הצרעה]]), J2 (בנו של [[ג'אגרנוט]]), ונורמי אוסבורן (נכדו של [[הגובלין הירוק|נורמן אוסבורן]]).
* **ארץ-1000**– ארץ הבית של קנורדה ופראקסיס, הופיע לראשונה בחוברת ''Domination Factor Fantastic Four #3.5''.
* **ארץ 1112** – יקום בו מאליק הורג את [[ארבעת המופלאים]], הופיע לראשונה ב-''Fantastic Four Vol.3 #47''.
* **ארץ 1115** – יקום בו סוזן סטורם ([[האישה הבלתי-נראית (קומיקס)|האישה הבלתי-נראית]]) היא מלכת [[אטלנטיס]], הופיעה לראשונה ב-Fantastic Four Vol.3 #47''.
* **ארץ-1191** – עתיד חלופי שמתרחש בשנת 2080, בדומה ל"[[ימי עבר עתידי]]". ביתם של [[בישופ (קומיקס)|בישופ]] ושל אוכפי החוק של [[צ'ארלס אקסבייר|אקסבייר]].
* **ארץ-1610** ([[אולטימייט מארוול]]) – סדרת כותרים שהחלה בהרצה בשנת 2000 שמציגה גרסאות מעודכנות של גיבורי העל, כולל סיפורי מקור חדשים.
* **ארץ-2149** (הזומבים של מארוול) – מיני-סדרה בת חמש חוברות שפורסמה מדצמבר 2005 לאפריל 2006. גרסה אלטרנטיבית של [[הסנטרי]] מגיעה לכדור הארץ, ומדביקה בווירוס את גיבורי העל, אשר הופכים ל[[זומבי]]ם. עד מהרה הווירוס מתפשט כ[[מגפה]] ומביא להכחדת בני האדם הרגילים.
* **ארץ-65** – יקום מקביל בו [[גוון סטייסי]] היא [[ספיידרוומן (גוון סטייסי)|ספיידרוומן]].
* **ארץ-9602** (אמלגם קומיקס) – סדרת כותרים שהחלה בשנת 1996 כשיתוף פעולה בין החברות [[מארוול קומיקס]] ל-[[DC קומיקס]] ויצירת שילובים של גיבורי על, כדוגמת שילוב בין [[וולברין]] ל[[באטמן]] שנקרא "Dark Claw" או שילוב בין [[ג'ובילי]] ל[[רובין (קומיקס)|רובין]] בשם "הדרור".
* **ארץ-9997** ("ארץ-X") – העתיד של יקום מארוול לפי האמן [[אלכס רוס]].
* **ארץ-12101** – יקום בו דדפול הורג את כל הגיבורים של מארוול.
* **ארץ-26111** ([[עידן אולטרון]]) – יקום חלופי בו [[אולטרון]] כבש את כדור הארץ.
* **ארץ-58163** ("[[בית אם]]") – מיני-סדרה ואירוע קרוסאובר משנת 2005 של הכותב [[בריאן מייקל בנדיס]], שבה [[מכשפת השני]] – בתו של [[מגנטו (קומיקס)|מגנטו]] – סובלת מ[[התמוטטות עצבים]] ומנסה לשנות את מרקם המציאות כדי לשחזר יקום הכולל את ילדיה האבודים.
* **ארץ-88234**– יקום סאטירי בו [[תור (קומיקס)|תור]] מדבר במבטא שוודי, הופיע לראשונה ב-''What If? #34''.
* **ארץ-92131** (הרפתקאות האקס-מן) – סדרת כותרים שהחלו בהרצה בנובמבר 1992 המבוססים על [[אקס-מן: סדרת האנימציה]]. כמו כן, העתיד בו [[בישופ (קומיקס)|בישופ]] מנסה לעצור מגפה מעונה שנייה נקרא "ארץ-13393" והיקום בו [[קייבל]] משחרר את התרופה למגפה נקרא "ארץ-121893".
* **ארץ-199999''' (היקום הקולנועי של מארוול) – ההמשכיות בה מתקיימות קבוצות האוונג'רס ושומרי הגלקסיה בסרטי הקולנוע ובסדרות הטלוויזיה בלייב אקשן של אולפני מארוול. בעקבות רכישת הזכויות לשאר דמויות מארוול שהיו שייכות לפוקס המאה ה-20, זיכיונות האקס-מן וארבעת המופלאים יצטרפו להמשכיות היקום בשלב השישי של היקום הקולנועי, כחלק מסאגת המולטיוורס, וזאת אחרי שלסרטי האקס-מן התקיימו בהמשכיות משל עצמם. זיכיון ספיידרמן התקיים עד כה ביקום משלו, כאשר ספיידרמן הופיע לראשונה ביקום הקולנועי של מארוול החל מהסרט "קפטן אמריקה: מלחמת האזרחים".

## ראו גם
* יקום DC – יקום בדיוני של החברה המתחרה, DC קומיקס
* היקום הקולנועי של מארוול

## קישורים חיצוניים

* יקום מארוול בפרויקט פאנדום של מארוול קומיקס
** המולטי-יקום

קטגוריה:מארוול קומיקס
קטגוריה:עולמות בדיוניים